Originaalpealkiri: Iron Sky
Žanr : komöödia, fantaasia
Filmi pikkus: 93 min.
Lavastaja: Timo Vuorensola
Stsenarist: Johanna Sinisalo, Jarmo Puskala, Michael Kalesniko
Muusika: Laibach
Näitlejad: Julia Dietze, Udo Kier, Peta Sergeant
Tootmisaasta:: Soome, Saksamaa, Austria (2012)
Originaalkeel:: inglise, saksa
Linastus Eestis: 01.06.2012
“Iron Sky” on Soome filmirežissööri Timo Vuorensola (Star Wreck) musta huumorit täis ulmekomöödia, mille tegevustik leiab aset 2018. aastal, kui peale Teist Maailmasõda Kuu tumedale poolele põgenenud natsid tulevad Maad tagasi oma valdustesse võtma. Sündmuste katalüsaator on mustanahaline ameerika astrounaut James Washington (Christopher Kirby), kes maandub kogemata oma kosmosesüstikuga salajase natside baasi lähedusse ning langeb vangi, mistõttu Kuu Führer (legendaarne Udo Kier) otsustab, et tund planeet Maa tagasi vallutamiseks on tulnud varem kui ta ootas ning seda võimalust ei tohi kasutamata jätta. Neljas Riik peab tegutsema!
Juba algusfaasis sensatsioonilise mainega ning tänaseks nädalaid kodumaa Soome kinolevis esimesel kohal olev film linastub menukalt juba kümne riigi kinolevis. Võimsate ulmestseenide ning natsikultuse pilamise kõrval on üheks “Iron Sky” populaarsuse põhjuseks kogu maailmas ka asjaolu, et 7.5 miljonit eurot maksnud filmi eelarvest on 1 miljon eurot tulnud fännide taskust.
"Iron Sky" esilinastus tänavuse HÕFF-i (Haapsalu Õudus- ja Fantaasiafilmide Festivali) avafilmina. Film võitis publiku lemmikfilmi eriauhinna "Kuldne kirves".
Kommentaare ei ole. Ole esimene!